באליפות אירופה 2018 שנערכה בתל אביב, ניקיפורוב זכה במדליית הזהב. בקרב הראשון הוא ניצח באיפון את ג'וליאנו לופורקיו האיטלקי, בשמינית הגמר הוא ניצח בווזארי את קארוליס באוזה הליטאי וברבע הגמר ניצח באיפון את ניאז בילאלוב הרוסי. בחצי הגמר הוא ניצח שוב באיפון את דניאל מוקטה הבלארוסי לאחר שהקרב נכנס לניקוד זהב ובגמר גבר באיפון על סיריל מארה הצרפתי לאחר שביצע תרגיל חניקה בשם שימה-וואזה.